Дарсла тема: Г1ямарла Батирайлис 200 дус.

Дарсла мурадуни: -дурх1ни дарсличил тянишбарни

-Г1ямарла Батирайличила чеимц1а баянти дедни

-Батирайла г1ях1гъабзала образличиб дурх1нас патриот бяркъ бедни

-даргала ва Дагъиста литератураличи диги чеимц1абик1ахъни

Чебаъла ваях1: жуз, журнал, суратуни, плакатуни, славарь, карточкаби, ноутбук.

Словарь: гулуча-халаси журала кьац1

Гъаб- хъу балцуси дуразла бех1личибси мегь

Ял-кьама – урчила хъябличирти гъезби

Дарсла башри

1. Организационный момент

-дурх1ни дарсличил тянишбарни ( учителдьли дурх1нала дарсла г1яг1ниахълуми (ручкаби, тетрадуни, жузи, дневникуни ахтардидиру)

-журналлизи дарсла тема белк1ес, агарти дурх1начила белк1 барес

2. Бек1либиубси бут1а

- хъули х1янчи ахтардибарни, хьарбаъни

- тестирование (5 минут)

1 Багьадур ванашикунт, гьеликан Г1ябдурах1им, бяжлукан Гъазали, Мургухьант, Минатла Бях1янд ва сай поэт диалогла бут1кьянчили виуба?

А. С. Кьурбан Б. Х. Г1ябдуллаева

В. М. Г1яхмад Г. Г1. Батирай

2 Ашуг ибси девла мяг1на

А. Г1ялим Б. Далайчи

В. Писатель Г. Тухтур

3 Сек1а яра анц1букь саби лебсиличиб дебали халали чебаахънилис се бик1ара?

А. Гипербола Б. Метафора

В. Олицетворение Г. Эпитет

4. Бтирайли гьарит1унси рурси

А. Алият Б. Алпият

В. Аминат Г. Асият

5. Дунъя чараагарли барсбирнилчи вирхуси поэт

Дусути черсаргъая,

Черсаргъибти айзая,

Дахъх1и иш нуша х1ерси

Барх1и лябкьули сабну!

А. Г1. Имнагаев Б. Г1. Батирай

В. М. Г1ях1мад Г. С. Кьурбан

- суратуни х1ясибли поэтуни ва писательти багьес, илдала произведениеби дурес, ак1убси мер ва дусми дурес.

1. С. Рабаданов

2.Г1. Абу-Бакар

3. Р. Бях1яммадов

4. А. Г1ябдулманапова

5. А. Гъази

6. Р, Нуров

7. С. Г1ябдуллаев

8. Р. Х1ямзатов

9. Х1 Ц1адаса

10. Г1. Батирай

Сагаси тема баянбарни

1. Учительла гъай

Ял дуцили аждагьа

Яйдахъли чябхъин дихьул

Бик1 дуцили ч1ич1ала

Г1вярчумаглис гьак1дикьул,

Дуц1дякьибил урчили

Ванзала т1яг1ям айсул,

Гьак1дякьиб г1ярчимагли

Диривла к1ана хьа1сул.

Дурх1ни, чила саби иш назму?

Гьандиркахъех1е батирайличила нушани делч1унти:

- поэтла биография

- «Арх1я цаибил»

- «Арх1я к1иибил»

- гъабзадешла, дигайла ва сунечила х1ябкубти.

Дурх1ни, Г1ямарла Батирайла уличилси театр чинаб лебал чили буру?

Х1. Рабадановла «Батирай г1ях1ладли» бик1уси хабар х1ясибли сценка чебиахъу дурх1нани.

Батирайличила пикруми

Лебилсоюзла писательтала съездличиб, 1934 ибил дуслизиб Х. Ц1адасачила ва С. Стальскийличила ихтилат бетаурх1ели, М. Горькийли Э. Къапиевлизи царх1илти машгьурти Дагъиста поэтуначила хьарбаибх1ели, Э. Къапиевли бурибси саби Батирайличила. Илх1ели илдачил левси Тахо- Години Батирайла чумал назму шурдатурти сари ва ункъдарахъес Къапиевлизи дедибти сари. Къапиевлизирад илди назмурти Горькийлизи дикибти сари. Илх1ели Горькийли бурибсири:

«Илди илцадра жагати сари, х1ятта литературалашал къугъадарнили, мажах1ят гьат1ира ункъдариши».

Джамав-хана табуны

Угонешь ты один,

Быстроного коня

Обладатель - молодец

Затмеваешь лунный свет

Ты доспехов серебром,

Ослепительной брони

Обладатель – молодец

От рожденья ты герой

Друг отважных храбрецов,

И взрастил тебя отец

Всем трусливым на беду

Дарган мезли иш назм у иш тях1ярли саби:

Жамавха илхъи дурк1ул

Т1вях1 кункил урчила вег1,

Базла шала дулъахъул

Ц1уб арцла ярагъла вег1.

Х1у адаан айкьурла

Г1ях1ти гъубзнала гьалмагъ,

Х1у абаан вякьибла

Вайти гъубзнала душман.

Николай тихоновлира Батирайлис ишдигъунти дугьби дурибтири:

Дагъиста луг1илашал бахъал поэтуни-лирикуназибад наб авал дек1арбарес ждигулра, сенах1енну илди, Кавказла дубартазибад Диклос-мта, Базардюзю, Шалбуздаг ва Шахдаг дубурти кьяйдали ахъли саби. Илди сабикъумукълан Ирчи Къазакъ, дарган Батирай, лезгин Етим Эмин ва к1арахъан Кьах1аб – Росолан Мяях1муд.

« Батирай даргала поэзияла дудешлизи халварес асубирар. Илаланазмули, сунела бугадешли, мешубуцла карт1ибси лямц1ли, ишбарх1ира адам тамашаирахъули сай».

Н. Тихонов.

Расул Х1ямзатовла Батирайличила белк1ани:

Нушала лебилра улкализир илала назмурти дуч1ули сари. Г1ялимтани гьаннара илала сурат баргес бирули ах1ен, илди ил ак1убси барх1иличила, дусличила жалбик1ули саби. Батирайла далуйти – илала бег1лара цугси сурат саби. Батирайла далай – сай ак1нила, илала дигайла, г1ямрула бег1лара дурусси баян саби.

Г1ялимтани гьаннара Батирай вебк1ибси барх1и кабизахъес бирули ах1ен. Архивтазиб умц1ули саби. Жалбик1ули саби. Х1язлис жалбик1ули саби,х1язлис умц1ули саби. Х1язлис жалбик1ути саби. Батирай вебк1ибси барх1и лебси ах1ен. Ил убк1уси ах1ен.

Р. Х1ямзатовли Батирайлис багъишлабарибси поэмара леб. Иличила нушаб буру дурх1нани.

М. Х1ямидовлира Батирайлис назму белк1ун. Илра нушаб буру 9-ибил классла рурсбани

Даргала машгьурти, бурибти поэтуни Г1. Батирайра, С. Кьурбанра, М. Г1ях1мадра цалабикибтири Г1рбук1ла базарличиб. Кабиили ихтилатбик1ули лебли М. Г1ях1мадли Батирайлис далай белч1ун, илмадан Батирайли М. Г1ях1мадлисра цалабяхъили далай белч1ун.

Илдани делч1унти далуйтачил нуша тянишдирура 9-ибил классла уршбани Г1ябдулмажидов Сапарли ва Г1ябдулкаримов Кьурбанни.

3. Х1ердарес дурх1нани делк1унт и сочинениеби ва кадяхъибти суратуни.

4. дурх1нас кьиматуни кадатес

5. хъули х1янчи бедни